Diari Oficial de la Generalitat Valenciana


Sumari del DOGV 9027, del 24-02-2021 (2021/1329)

RESOLUCIÓ d'11 de febrer de 2021, del director general de Relacions amb les Corts, per la qual es publica el conveni marc de col·laboració educativa entre l'Institut Superior d'Ensenyances Artístiques de la Comunitat Valenciana (ISEACV) i l'Associació València Capital del Disseny, per a centres de formació en disseny.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9027

Data del DOGV
:   24-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1329


Data del document
:   11-02-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 de febrer de 2021, del director general de Relacions amb les Corts, per la qual es publica el conveni marc de col·laboració educativa entre l'Institut Superior d'Ensenyances Artístiques de la Comunitat Valenciana (ISEACV) i l'Associació València Capital del Disseny, per a centres de formació en disseny. [2021/1329]  
L'Institut Superior d'Ensenyances Artístiques de la Comunitat Valenciana (ISEACV) i l'Associació València Capital del Disseny han subscrit, amb la tramitació prèvia reglamentària, els dies 14 i 10 de desembre de 2020, el conveni marc de col·laboració educativa per a centres de formació en disseny, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 10 de febrer de 2021 i número 68/2021, és procedent la publicació en el Diari Oficial de la Generalitat Valenciana del conveni marc esmentat, que figura annex a aquesta resolució.  
  
València, 11 de febrer de 2021.- El director general de Relacions amb les Corts: Antonio Torres Salvador.  
  
  
Conveni marc de col·laboració educativa per a centres de formació en disseny entre València Capital del Disseny 2022 i l'Institut Superior d'Ensenyances Artístiques de la Comunitat Valenciana (ISEACV)  
  
Reunits  
D'una part, Carolina Pascual Villalobos, consellera d'Innovació, Universitats, Ciència i Societat Digital, en virtut del Decret 6/2019, de 17 de juny, del president de la Generalitat, pel qual nomena les persones titulars de les vicepresidències i de les conselleries, així com presidenta de l'Institut Superior d'Ensenyaments Artístics de la Comunitat Valenciana (en avant, ISEACV), que actua segons la facultat establida en l'article 6, apartat 2.c, de la Llei 8/2007, de 2 de març, de la Generalitat, d'ordenació de centres superiors d'ensenyances artístiques i de la creació de l'Institut Superior d'Ensenyances Artístiques de la Comunitat Valenciana, d'acord amb els facultats atorgades pel Decret 243/2019, de 25 d'octubre, de 2019, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital.  
D'una altra una part, l'Associació València Capital del Disseny (entitat promotora i organitzadora de València Capital Mundial del Disseny 2022) amb CIF I78691021 i en el seu nom, la presidenta de l'associació, Marisa Gallén Jaime, amb DNI 03266565D per les facultats que li atorga el seu càrrec.  
  
Manifesten  
Que totes dues parts estan interessades a establir un acord de col·laboració i subscriuen en nom de les respectives entitats el present conveni conformement a les següents:  
  
Clàusules  
  
Primera  
Aquest conveni revist el caràcter de conveni marc de col·laboració cultural, educativa i científica, així com d'assistència mútua entre l'Associació València Capital del Disseny (València Capital Mundial del Disseny 2022) i ISEACV.  
  
Segona  
En el marc d'aquest conveni i en aquelles que es puguen subscriure posteriorment, podran desenvolupar-se les següents modalitats de col·laboració:  
1a. La realització conjunta d'activitats culturals, educatives i editorials.  
2a. La utilització recíproca d'instal·lacions per a activitats puntuals, prèvia sol·licitud d'autorització i disponibilitat.  
3a. Promoure la col·laboració en el camp de la investigació.  
4a. La col·laboració i assistència tècnica en el camp de les noves tecnologies.  
5a. L'establiment de convenis per a la realització de pràctiques formatives sense relació laboral.  
6a. L'establiment de convenis sobre prestació de serveis d'interés mutu.  
7a. Totes dues entitats podran donar difusió a la col·laboració objecte d'aquest conveni. En aquest marc totes dues parts donen el seu consentiment perquè s'establisquen enllaços entre els seus respectius llocs web. La forma i manera en què s'activaran aquests enllaços serà definida per les persones responsables designades a aquest efecte per totes dues parts.  
  
Tercera  
Es fixarà per mutu acord la col·laboració de totes dues institucions en qualsevol altre assumpte.  
  
Quarta  
El present conveni serà desenvolupat posteriorment en els seus aspectes concrets i específics mitjançant convenis singularitzats, que hauran de contindre, entre altres, els aspectes següents:  
1r. Definició de l'objecte que es persegueix.  
2n. Descripció del pla de treball, que inclourà les diferents fases d'aquest i la cronologia del seu desenvolupament.  
3r. Pressupost total i mitjans materials i humans que requerisca el programa esmentat, especificant, si n'hi haguera, les aportacions de cada entitat.  
4t. Normes per a la coordinació, execució i seguiment del projecte.  
  
5é. Noms de les persones, una per cada part, que es designaran per mutu acord i es responsabilitzaran de la marxa del conveni i pla de treball.  
6é. Confidencialitat i publicació dels resultats.  
7é. Regulació sobre la propietat i explotació dels resultats.  
  
Cinquena. Comissió de seguiment  
Per a facilitar l'elaboració dels convenis o acords específics i el seu compliment, es constituirà una comissió de seguiment de caràcter paritari, integrada per part de l'ISEACV, per la persona que ostente la direcció de l'ISEACV per part de l'Associació València Capital del Disseny pel seu director, Xavier Calvo López.  
L'òrgan mixt de seguiment i control realitzarà les funcions següents:  
  
1. Supervisar l'execució del conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte dels convenis subscrits.  
  
2. Informar les parts dels retards i incidències que es puguen presentar durant l'execució del conveni, així com, si és el cas, proposar les actualitzacions o modificacions corresponents en les anualitats derivades del retard.  
Una còpia dels actes, acords o informes de la comissió de seguiment s'ha de remetre a cadascuna de les parts signants. En el cas de l'Administració autonòmica la referida còpia es remetrà a l'ISEACV.  
  
La comissió es reunirà, almenys, una vegada a l'any, i sempre que se sol·licite per alguna de les parts.  
  
Sisena. Finançament  
L'aplicació i execució d'aquest conveni marc, incloent-hi a aquest efecte tots els actes jurídics que van poder ser dictats en el seu desenvolupament o execució, no podran suposar obligacions econòmiques per a la Generalitat i, en tot cas, han de ser ateses amb els seus mitjans personals i materials.  
  
Setena. Modificació  
Les parts podran modificar el present conveni marc en qualsevol moment per acord exprés de les parts signants.  
  
Huitena. Causes de resolució  
El present conveni marc podrà resoldre's per les causes següents:  
  
- Per mutu acord exprés de les parts.  
- Per l'expiració del termini de duració inicial.  
- Per la impossibilitat sobrevinguda del compliment de les activitats descrites.  
- Per incompliment de les obligacions pactades o per haver infringit el deure de lleialtat.  
- Per decisió unilateral d'una de les parts mitjançant comunicació expressa per escrit a l'altra part amb una antelació de dos mesos a la data en què vaja a donar-ho per conclòs.  
- Per decisió judicial declaratòria de la nul·litat d'aquest acord.  
- Per qualsevol altra causa diferent de les anteriors prevista en aquest acord o en la normativa vigent.  
En el cas que es procedira a la resolució anticipada del present conveni marc, les parts es comprometen, en la mesura que siga possible, a finalitzar el desenvolupament de les accions ja iniciades en el moment de la notificació de la resolució.  
  
Novena. Vigència  
El present conveni entrarà en vigor amb caràcter general des del dia de la seua signatura, per a totes dues parts, amb duració fins al 31 de desembre de 2022, i es podrà cancel·lar per mutu acord o denúncia unilateral expressa i per escrit de qualsevol d'elles, mitjançant un preavís d'un mes a la data en què es vullga deixar sense efecte.  
  
Desena. Publicitat  
L'Associació València Capital del Disseny es compromet a esmentar i en mesura del possible utilitzar el logotip de l'ISEACV com a entitat col·laboradora del projecte cultural, educatiu i editorial d'acord amb la clàusula segona del present conveni, en suports de comunicació i publicacions relacionades així com en successives activitats i programa d'esdeveniments, promoció i en el seu lloc web. Així mateix, l'ISEACV podrà associar lliurement la seua marca al projecte de València Capital Mundial del Disseny 2022, el qual disposa d'un segell dissenyat ex professo que l'acreditarà com a centre de formació o entitat col·laboradora que podrà utilitzar en la seua comunicació corporativa. És la marca de l'ISEACV la que queda associada a València Capital Mundial del Disseny 2022 mitjançant la signatura d'aquest conveni, i no podrà transferir aquest acord d'intercanvi de posicionament de marques a submarques o logos d'altres entitats.  
  
Onzena. Protecció de dades  
Les parts es comprometen a complir, en els termes que siga aplicable, el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, així com en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament General de protecció de dades).  
  
Dotzena. Jurisdicció  
Les qüestions litigioses a què puga donar lloc la interpretació i el compliment d'aquest, que no hagen pogut ser resoltes per les parts, seran de coneixement i de competència de la jurisdicció contenciosa administrativa, de conformitat amb el que es disposa en la Llei 29/1998, de 13 de juliol, reguladora de la jurisdicció contenciosa administrativa. Totes dues parts, segons intervenen i amb renúncia expressa a qualsevol fur que puga correspondre'ls, se sotmeten als jutjats i tribunals de la Comunitat Valenciana per a la solució d'unes tals controvèrsies.  
  
En aquestes condicions queda formalitzat el present conveni que, aprovat pels compareixents, signen per duplicat.  
  
14.12.2020. La presidenta de l'ISEACV: Carolina Pascual Villalobos.  
  
10.12.2020. La presidenta de l'Associació València Capital del Disseny: Marisa Gallén Jaime.